Eil brezel-bed, 1944:d'ar 5 a viz Ebrel e voe kaset un nijerez SUAat d'an traoñ e Truttemer-le-Grand gant Flak alaman Bernières; ur Consolidated B.24.D.165 C O Liberator e oa, marilhet 42-72870, eus ar 406th Bomb Squadron, 801st Provisional Bomb Group (H), 8th Air Force Composite Command (Special Operations Group); karget e oa da bourchas danvez da tud ar Rezistañs e Bro-C'hall (Oberadenn Carpetbagger). Mervel a reas c'hwec'h nijour, douaret e voent e bered ar gumun; an daou all a zeuas a-benn da achap, kuzhet e voent gant tud ar vro. Bombezet e voe Truttemer, distrujet e voe un drederenn eus ar gumun. Dieubet e voe gant tirlu SUA d'an 13 a viz Eost. Mervel a reas 49 den nann soudard e Truttemer-le-Grand e mizioù Even, Gouere hag Eost 1944 e-pad Emgann Normandi hag e miz Gwengolo, abalamour d'ar brezel.